Държавен вестник, бр. 90, 2016 г., стр. 87

БРОЙ  90	
Д Ъ Р Ж А В Е Н  В Е С Т Н И К 	
СТР.  87  
19. „Риболюпилня“ е обособена част от 
обекта за аквакултури, в която са разположени 
съоръженията и оборудването, необходими за 
получаване на полови продукти, извършване 
на оплождане, инкубация на хайвера, излюп­
ване и захранване на личинките.
20. „Садка (мрежена клетка)“ е съоръже­
ние, изградено от специализирана мрежа, 
обграждаща напълно определен обем вода и 
възпрепятстваща преминаването на рибите 
извън него. Съоръжението може да е изцяло 
потопено или плаващо, като задължително 
трябва да е фиксирано за възпрепятстване на 
свободното му движение.
21. „Садков обект“ е този, в който рибата се 
отглежда в плаващи или потопяеми мрежени 
клетки (садки).
22. „Суперинтензивна технология“ е тази, 
при която рибата или другите водни организми 
се отглеждат при висока гъстота/плътност на 
посадката, използва се единствено специали­
зиран фураж за хранене и има възможност 
за контрол върху всички условия на средата.
ПРЕХОДНИ И ЗАКЛЮЧИТЕЛНИ 
РАЗПОРЕДБИ
§ 2. Наредбата се издава на основание 
чл. 25а, ал. 3 от Закона за рибарството и 
аквакултурите. 
§ 3. Всички лица, регистрирани по чл. 25 
от Закона за рибарството и аквакултурите, са 
задължени да предоставят на Изпълнителната 
агенция по рибарство и аквакултури „техно­
логично описание и технологична схема на 
производство на аквакултури“ в съответствие 
с изискванията на наредбата в срок до 1 годи­
на считано от датата на влизането є в сила.
§ 4. Изпълнението на Наредбата се възлага 
на изпълнителния директор на Изпълнител­
ната агенция по рибарство и аквакултури.
§ 5. Наредбата влиза в сила от деня на 
обнародването є в „Държавен вестник“.
За министър: 
Георги Костов
8864
НАРЕДБА № 19 
от 8 ноември 2016 г. 
за биологично изпитване на продукти за 
растителна защита
Г л а в а  п ъ р в а
ОБЩИ ПОЛОЖЕНИЯ
Чл. 1. С тази наредба се уреждат условията 
и редът за:
1. биологично изпитване на продукти за 
растителна защита (ПРЗ);
2. одобряване и контрол на бази на физи­
чески и юридически лица за извършване на 
биологично изпитване на ПРЗ;
3. издаване на удостоверение за внос или 
въвеждане на ПРЗ, предназначени за биоло­
гично изпитване.
Чл. 2. (1) Българската агенция по безопас­
ност на храните (БАБХ) осъществява:
1. биологично изпитване на ПРЗ;
2. контрола върху извършването на био­
логично изпитване на ПРЗ на територията 
на страната.
(2) За осъществяване на дейностите по 
ал. 1 изпълнителният директор на БАБХ дава 
задължителни указания и утвърждава образ­
ци на заявления, уведомления, протоколи, 
декларации и други по тази наредба, които се 
публикуват на интернет страницата на БАБХ.
Чл. 3. За извършване на дейностите по 
тази наредба, както и за извършване на 
услуги на физически и юридически лица се 
събират такси съгласно тарифата по чл. 3, 
ал. 4, съответно ценоразписа по чл. 3, ал. 5 
от Закона за Българската агенция по без­
опасност на храните. 
Г л а в а  в т о р а
БИОЛОГИЧНО ИЗПИТВАНЕ ЗА ЕФИКАС­
НОСТ НА ПРОДУКТИ ЗА РАСТИТЕЛНА 
ЗАЩИТА
Раздел I
Общи положения
Чл. 4. Биологичното изпитване на ПРЗ се 
извършва с цел да се установи ефикасност­
та на продуктите при употребата им върху 
растенията и растителните продукти, като 
се определи влиянието на даден продукт 
върху контрола на вредителите и растежа на 
растенията.
Чл. 5. (1) На биологично изпитване с цел 
разрешаване за пускане на пазара и употреба 
подлежат ПРЗ:
1. в състава на които са включени:
а) одобрени активни вещества, антидоти, 
синергисти; 
б) неодобрени активни вещества, които от­
говарят на изискванията на чл. 30, параграф 1 
от Регламент (ЕО) № 1107/2009 на Европейския 
парламент и на Съвета от 21 октомври 2009 г. 
относно пускането на пазара на продукти за 
растителна защита и за отмяна на директиви 
79/117/ЕИО и 91/414/ЕИО на Съвета (ОВ, L 
309/1 от 24 ноември 2009 г.), наричан по-на­
татък „Регламент (ЕО) № 1107/2009“;
в) коформуланти извън списъка на при­
ложение III от Регламент (ЕО) № 1107/2009;
2. които имат търговско наименование или 
номер на кода на производителя за разработ­
ката на съответния продукт и утвърден вид 
на формулация.
(2) Когато биологично се изпитват ПРЗ, в 
състава на които са включени едно или повече 
активни вещества, които не се съдържат в 
състава на разрешен продукт или се съдържат 
в състава на продукт, разрешен за употреба 
срещу друг вредител, третираните растения 
и растителни продукти се унищожават съоб­
разно особеностите на третираната култура.